Vern for eldre

Vern for eldre er et norsk kommunalt tilbud til eldre over 62 år. Tjenesten skal hjelpe eldre som står i fare for eller er utsatt for overgrep. Oslo, Bærum og Trondheim har Vern for eldre-tjenester.

Tilbudet er gratis, og den som gjør bruk av tilbudet kan være anonym. Alle som jobber i Vern for eldre har tausthestplikt. I 2008 opprettet Helsedirektoratet en nasjonal kontakttelefon som driftes av Vern for eldre i Oslo kommune.

I Oslo er det 87 273 eldre over 62 år (2010). I denne aldersgruppen blir ca. 6 prosent utsatt for vold og overgrep. Gjennom ressurssenteret Vern for eldre jobber man sammen med den eldre for å finne frem til hvordan den vanskelige situasjonen kan løses, gi råd og veiledning, samordne hjelpetiltak og opprette samarbeid mellom hjelpeinstanser.

Kilder 
Vern for eldre, Helseetaten, Oslo kommune
Statistisk sentralbyrå 2010
Nasjonalt kunnskapssenter om vold og traumatisk stress

Veiledning
Helserett